Der er mange veje til nyt job. Dels er der jobdatabaserne. Som medlem af 3F har du desuden adgang til 3F Jobformidling - Danmarks største jobdatabase. Log ind via Mit3F.
Der er også andre databaser, som jobindex.dk og jobnet.dk.
Du kan også lede på Facebook og andre sociale medier som LinkedIn.
Prøv også på konkrete virksomheders egne hjemmesider, hvis du har bestemte virksomheder i tankerne.
De fleste kommuner har også en hjemmeside, hvor de ledige job er samlet et sted.
Lige så vigtigt: brug dit netværk. Skriv for eksempel på din Facebookside, at nu søger du job. Måske er der nogen, der kender nogen. Tal med venner, familie, tidligere kolleger eller naboer. Pludselig er der nogen, der har hørt om noget. Mange får job via nogen, de kender. Så det er næppe en god idé at holde din jobsøgning hemmelig.